
DISSERTATIO 


INAUGURALIS 

DE 


ERRORIS  SCATURIGINE 

IN 

r  I 

EXPERIMENTIS  PHYSIOLOGICIS, 


Auctore  Jacobo  E.  De  Kay. 


SS^culum  nostrum,  Saeculum  Experimentorum 
jure  appellari  potest ;  cum  enim  omnia  argumen¬ 
ta  locosque  communes  exhauserint,  ad  experimen¬ 
tum  veluti  praesidium  confugitur.  Pulchritu¬ 
dine,  vix  minus  quam  utilitate  Methodi  Inducti¬ 
onis  majore  capti,  cupidissime  eadem  ad  scientiae 
limites  provehendos,  physiologi  sunt  usi.  De¬ 
lectum  tamen,  nec  levis  quidem  momenti,  penitus 

a  omiserunt 

omiserunt,  et  hic  ut  monstrare  laboro  multum 
ambiguitatis  illius  et  incerti  effecit,  quae  Physio¬ 
logiam,  historiam  potius  opinionum  simul  contra¬ 
riorum  et  fluctuantium  quam  rerum  factarum 
beneque  constantium,  legumve  quibus  parent 
functiones  corporis  humani,  descriptionum  red¬ 
didit. 

Inventis  priorum  aut  spretis  aut  neglectis,  pro- 

* 

priaque  luce  illuminati  ad  res  investigandas  pro¬ 
pria  sagacitate,  quasi  haec  praepolleret,  et  pro¬ 
priis  ratiocinationis  viribus,  nisi  processerunt. 
Hoc  porro  erraverunt,  quod  experimentum  pro 
facto  prorsus  habeant,  de  quo  ratiocinia  sint  rite 
deducenda.  Sed  hoc  minime  ita  se  habet.  Nec 
unum  quidem  experimentum  memini  physiolo- 

4 

gicutn  quod  scopum  sibi  propositum,  indubie 
et  perfecte  evincit  ;  confitendum  est,  multo  pro¬ 
babiliorem  quidem  reddere  posse  ;  sed  hanc 
scientiam  non  meram  probilitatum  congeriem 
esse  oportet.  Sincerum  vero  experimentum  cru¬ 
cis  in  rerum  natura  nonnisi  rarissime  occurrere 
potest ;  nec  raro  accidit  ut  quod  manifeste 
alio  experimento  demonstrari  videatur,  alio  pe- 


IN  EXPERIMENTIS  PHYSIOLOGICIS.  S 


nitus  evertatur.  Clarissimus  physiologicus  simul 
et  dialecticus,  Albertus  Von  Haller*  haec 
verba  habet.  “  Nunc  quando  experimenta  directa 
“  sibi  contraria  extant  credere  soleo  iis  quse  ad- 
<c  firmant.  Facilius  enim  experimento  successus 
“  a  casu  aliquo  negatur ;  successus  vero  demon- 
“  strato  non  facile.  Causa  alia  ejus  eventus  in- 
“  venitur  quam  ipsa  partium  fabrica.”  Utrum¬ 
que  verum  esse  impossibile  fuerit,  ideoque  alia  alia¬ 
que  instituuntur  experimenta,  quae  semet  iterum 
mutuo  evertunt;  sic  it  seriem  ad  infinitum,  nec  ve¬ 
ritate  tandem  attingenda,  producunt.  Physiologus 
percelebris  Italicus  f,  experimentorum  sex  millia 
in  animalia  viva  instituisse  dicitur,  ut  venena  sive 
nervos,  sive  sanguinem  inficerent,  detegeretur; 
atque  licet  sanguini  inficiendo,  pronior  paullo 
esset,  incertum  tamen  se  profitebatur,  nec  con¬ 
stanter  dicere  posse,  donec  pauculis  adhuc  experi¬ 
mentis  faciendis  dubia  solverentur  !  Clarissimus 
supra  laudatus  Hallerus  inquit:  “  Cadavera  hu- 

“  mana 

*  Elementa  Physiologiae,  Vol.  vii. 
f  Fontana. 

“  mana  trecenta  incidi ;  animalia  viventia  nu- 
(e  merosiora  quam  absque  gloria?  suspicione  enu- 
^  merare  fas  sit*.” 

• «  p  »■  «  *  i  •  . . 

Ab  hac  infinita  farragine  visum  est  novam 
creare  scientiam,  Physiologiam  Experimentalem 
nominandam,  quam  summo  nunc  ardore  excolunt 
medici.  Celeberrimus  Dumas  f,  de  cordis  agens 
super  sanguinem  actione,  haec  pulcherrima  facit 
verba.  “  L’Academie  (des  Sciences)  multiplia  ses 
“  experiences,  raisonna  beaucoup  et  ne  pronon^a 
“  rien.  On  ouvrit  des  quadrupedes,  des  oiseaux, 
“  des  poissons,  des  amphibies,  des  reptiles,  et  1’in- 
“  spection  de  tous  ces  animaux  ne  put  juger  le 
“  proces.” 

Mala  experimento  fallace  provenientia  nequa¬ 
quam  detecto  errore  finiuntur  ;  conclusiones  enim 
inde  deducta  jam  olim  pro  principiis  fixis,  de 
quibus  aliae  nec  minus  fallaces  ducuntur,  sic  er¬ 
rorem 


*  Introductio  ad  Element.  Physioiog. 
-J-'  Principes  de  Physiologie,  Tome  3* 


IN  EXPERIMENTIS  PPIYSIOLOGICIS.  5 


rorem  in  ordine  perpetuo  propagantes  assumun¬ 
tur.  Famae  vero  et  honoris  desiderium  medicos 
impulit  nova  et  varia  experimenta  instituere,  his 
potius  niti  quam  vetera  et  perspecta  diligenter 
considerare.  Priusquam  rem  Coryphaeam  tetige¬ 
rimus,  haud  inutile  erit  notasse,  neminem  utilita¬ 
tem  imo  necessitatem  talium  in  Physiologia  Ex¬ 
perimentorum,  pluris  quam  nos  aestimare ;  quin 
haud  iniquos  Physiologos  ipsos  nobis  esse  spera¬ 
mus,  si  fontes  erroris  ah  experimentis  ipsis  exorien¬ 
tes  in  lucem  protraxerimus  ;  etiamsi  ostenderetur 
pericula  saepe  ita  institui,  ut  interpretationes 
plures  quam  respona  Delphica  admittere  possunt. 
Conatus  hujusmodi  scientiae  fundamenta  firmi¬ 
ora,  progressum  certiorem  et  rapidiorem,  reddere 
solent. 

Erroris  Scaturigines  plures  sunt  quam  plerique 
admittere  vellent  aut  etiam  suspiciantur.  Ten¬ 
taminis  quidem  inauguralis  spatium  longe  super¬ 
aret,  vel  breviter  eas  enumerare ;  breviter  tantum¬ 
modo  notabiliores  indicabo,  quum  impossibile  sit 
regula  ulla  condere  generales  quibus  fallacia  vi¬ 
taretur  ; 


6 


DE  ERRORIS  SCATURIGINE 


taretur ;  exemplis  per  omnia,  illustrandi  gratia,  a 
Physiologis  clarissimis  repetitis. 

Physiologias  Experimentalis  fallaciae  orian¬ 
tur, 

Imo,  Ab  experimento  ipso. 

%do,  A  conclusionibus  falsis. 

«*  ♦  »•  t  „ 

His  duabus  certe  uberrimis  classibus,  tertia  ju¬ 
re  addatur  in  ipso  Physiologo,  a  qua  fallacias  mul¬ 
tum  et  posse,  et  saspe  provenire,  omnes  noverunt. 
Quamvis  opus  experiendi  nonnullis  tam  simplex 
facileque  dictum  est  *,  ut  inconditissimus  tyro, 
cui  manus  satis  constans,  animusque  crudelitate 
durus,  ut  et  lanius  ipse,  huic  peragendo  com¬ 
petat  ;  nullum  tamen  est  dubium  quin,  multum 
erroris,  confusionis  et  contradictionis,  in  hac  scien¬ 
tia  foede  eminentium  ad  hunc  fontem  referri  de¬ 
bet.  Anatomiae  vero  notitia  omnino  et  funditus 
necessaria  est.  Ad  Philosophiam  Naturalem  pro¬ 
pensio  quaedam  scientiam  hanc,  variis  temporibus, 
errore  mire  oneravit.  Quum  tamen  vita  in  mo¬ 
tu 


*  Saumarez, 

tu  maxima  ex  parte  consistat ;  nec  aliud  ut  Hal- 
ler  quoque  visum  est,  per  munera  et  functiones 
quam  actiones,  hoc  est  motus  intelligamus,  du¬ 
rum  videtur  eas  leges  quibus  Motus  ex  necessita¬ 
te  paret  ex  Physiologia  reque  medicinali  quasi  in 
exilium  agi.  Hinc  praeclare  scripsit  Bichat*,  er¬ 
rores  ejusmodi  magis  in  ratiocinatione  physiologica 
quam  in  structuris  explicandis,  offendere,  quarum 
nonnullae  sicut  oculus  aurisve  aliam  vix  admittant 
explicationem.  Physicis  tamen  notionibus  imple¬ 
tus  Astruccius,  musculos  abdominis  alvo  exon¬ 
erandae  auxiliari  posse  negavit ;  opinio  primo  in¬ 
tuitu  adeo  absurda,  ut  Pitcairnius  haud  inscite 
exclamaret,  “  Credo  Astruccium  nunquam  ca¬ 
casse.”  Sed  absurdum  in  absurdius  adhuc  duxit, 
cum  ei  in  controversia  sustinendum  venerit  axioma 
quasi  geometricum,  “  Chordam  in  circuli  figuram 
“  dispositam  posse  semet  contrahendi  abbreviare 
“  spatio  tantem,  infinite  minuto  ideoque  non  ef- 
“  fectum  ullum  percipiendum  in  partes  inter 
“  chordam  vel  fibram  et  circuli  quem  format  cen- 
“  trum,  exerceri  posse.” 

Alius 


*  Anatomie  Generale. 

Alius  Physiologus  se  experimento  didicisse 
jactat,  motum  stercoris  per  intestina  accelerari 
pro  ratione  distantiarum  a  ventriculo  duplicata. 

Alii  legibus  Dynamicis  adducti,  calorem  vitalem 

\ 

frictione  quadam  dum  sanguis  per  arteriarum 
parietes  transmittatur  in  tubum  creata,  generari, 
per  experimenta  scilicet  demonstraverunt.  Bo- 
uellus,  etiam  praeclarus  mechanicus,  cordis  vim 
ad  180,000  libras  statuit  ;  sed  Bernouilli 
baud  minus  in  eo  genere  celebris,  errorem  ut  pu¬ 
tat  correxit,  et  ad  unc.  v.  e  doctissimo  calculo  rede- 
git. 

Ostendi  etiam  potest,  errores  quotquot  ex  ta¬ 
libus  inauspicato  Physiologiae  adhibitis  scientiis 
proveniant,  plures  adhuc  ab  eorundem  ignoran¬ 
tia  obortos  esse.  Sic  Goodwyn,  in  experimen¬ 
tis  de  Asphyxia,  aerem  per  vulnus  in  thorace  ir* 
ruere,  gravitate  sola  impulsum,  inque  pulmonum 
faciem  externam  prementem,  eos  dare  collapsos, 
sibi  hallucinatus  est ;  quum  lege  omnibus  famili¬ 
ari,  aer,  sicut  omnia  fluentia,  quaquaversurn  aequa¬ 
liter  premit,  vivo  quidem  animali,  aer  extrinsecus 
fortasse  irrueret  donec  pressu  et  densitate  interi¬ 


orem 

orem  aequaret,  pulmonesque  fortasse  comprime¬ 
ret  ;  at  cadavere  aequilibrium  esse  hos  aeres  opor¬ 
tet.  Porro,  praejudicium  contra  disciplinam  Phi¬ 
losophiae  Naturalis  aliquam  Physiologum  simi¬ 
liter  in  errorem  ducere  solet,  ac  praejudicium 
pro  vel  contra  Philosophiam  Naturalem  univer¬ 
sam.  Bordeu  *  chemiae  aversatio  et  contemp¬ 
tus,  ita  clarum  virum  de  via  seduxit,  ut  chemi- 
cam  sanguinis  analysin,  mutationes  illius  humo¬ 
ris  in  morbo  videndas,  nunquam  explicari  posse 
praedicaret ;  perperam  vero,  ut  hodie  abunde  de¬ 
monstratur.  Opinio  tamen  de  chemia  rebus 
physiologicis  applicanda,  post  illum  mire  mu¬ 
tata  est,  et  nonnihil  subvereor  ne  in  contrariam 
partem  evecti  fuerimus.  Hoc  nihilominus  ad 
ratiocinationem  magis  quam  experimentum  per¬ 
tinere  videtur. 

Quicunque  talibus  se  dederit  experimentis,  so- 
lertia  quadam  manus  ac  dexteritate  pollere  de¬ 
bet  ;  alias  enim  inducta  ejus  aut  dubia  erunt 

b  *  aut 


*  Analyse  Medicinale  du  Sang. 

aut  iteranda.  Patientia  longa  manifeste  neces» 
saria,  ut  experimenta  per  omnes  ejus  moras 
nexusque  sequatur,  naturae  pedisequus  insepa¬ 
rabilis.  Judicio  solido  magis  quam  imagina¬ 
tione  splendida  fruatur,  hac  enim  plurimos  ema¬ 
nasse  errores  verisimile  est.  Siquando  hoc  in 
seipso  vitium  suspicatus  sit,  testes  quosdam  can¬ 
didos  et  prudentes  adhibeat,  qui  anticipationes 
ipsius  splendidas,  ad  naturae  fidem  reducant. 
Nonnulli  vero  qualitates  animi  in  experiente , 
ab  iisdem  in  philosophante  necessariis,  adeo  toto 
coelo  abhorrere  docent,  ut  haec  munera  vix  tuto 
eidem  homini  esse  committenda  confirment ; 
quam  vere  dijudicare  vix  possum.  Operantem 
nulli  existere  sententiae  proniorem  oportet ;  quod 
tamen  in  tanta  imbecillitate  humana  difficilli¬ 
mum  agnosco,  praesertim  cum  scopus  et  propo¬ 
situm  longe  plurium  experimentorum  non  sit 
singularia  eruere,  sed  opinionem  aliquam,  aut  a 
seipso  aut  ab  aliis  conceptam  tueri.  Praeterea 
etiamsi  experimenta  aliter  peracta  fuerint,  res 
aliquas  singulares,  et  fortasse  utiles  illustrare 
possent,  sed  raro  rem  optatam,  famam  scilicet  in¬ 
geniosi  peritique  physiologi,  praestarent.  Facul¬ 
tatibus 

tatibus  supra  traditis  anatomiae  comparatione 
cognitio  adjiciatur,  quoniam  hujus  scientiae  defec¬ 
tus  plurimis  et  ridiculis  in  re  physiologica  erratis 
originem  dederit.  Caute  autem  admodum  hanc 
scientiam  adhibeat,  ultra  enim  analogiam  nihil 
potest,  et  ibi  saepe  fallacissima  est :  illustrissimus 
etiam  Halleeus,  hac  seductus,  hypothesim  mire 
absurdam  de  fame  tradidit.  In  serpentibus,  qui 
hyeme  torpent,  nec  quidquam  tunc  edunt,  ven¬ 
triculum  non  musculosum  esse,  atque  44  vim  abdo- 
“  minis  et  septi  transversi  omnino  nullam.”  Non 
tamen  consideravit,  quod  praeter  minorem  quam 
habent  vitalitatem,  ventriculus  contrahi  possit  abs¬ 
que  tunicarum  in  se  tritura,  ideoque  proximam 
famis  causam  triturationi  harum  mutuae  attribuit. 
Clarissimus  Cuvier  *  inquit,  44  Elie  (la  Nature) 
44  nous  presente  dans  les  differentes  classes  d’ani- 
44  maux  presque  toutes  les  combinaisons  possi- 
44  bles  d’organes  ;  elle  nous  les  montre  reunis, 
44  deux  a  deux,  trois  a  trois,  et  dans  toutes  les 
44  proporfcions  ;  il  n’en  est,  pour  ainsi  dire,  aucun 
ff  dont  elle  n’ait  prive  quelque  classe  ou  quelque 

44  genre.” 


*  Anatomie  .Comparee,  tom.  i. 


DE  ERRORIS  SCATURIGINE 


12 

“  genre Hoc,  ut  postea  notavit,  utile  est  in  usi¬ 
bus  certorum  organorum  detegendis,  per  anato- 
miam  illorum  animalium,  quibus  distinctiora 
sunt.  Haud  dubie  tamen  huic  minus  aequo  at¬ 
tenditur,  atque  plurima  facta  sunt  experimenta 
comparatione  omnino  neglecta  ;  nec  raro  simplex 
et  una  observatio  ex  hac  scientia,  longa  et  inge¬ 
niosa  commenta  penitus  demolita  est. 

Ad  eos  nunc  errores  ventum  est,  qui  experi¬ 
mento  ipso  fortasse  nascuntur :  hi  in  tria  capita 
distribui  possunt : 

lmo,  Errores  ab  animali  usurpato. 

2do,  Errores  a  fallaciis  opticis. 

3tio,  Errores  ab  incuria  in  experimentis  ipsis 
peragendis. 

I.  Quando  hodie  nec  liceat  nec  placeat  Eris- 
tratis  et  Hierophili  *,  more  uti  experimenta  de 
nocentium  corporibus  faciendo,  “  adhuc  rema- 
“  nente  spiritu,”  ad  alia  animalia  confugiendum 
est.  Haec  adeo  multum  vel  in  praecipuis  rebus 

homini 


*  Celsus. 

homini  dissimilia  sunt,  ut  saepe  ne  conclusiones 
ab  his  ad  corpus  humanum  translatae  accuratae 
sint,  jure  dubitatur.  Erinaceus  Europaeus,  ex¬ 
empli  gratia,  Lyttam  vesicatoriam,  quae  homini 
veneno  est,  impune  vescitur.  Secundum  cel. 
Monuoium,  “  porci  hyosciamo  pinguescunt.” 
Species  caprae  talia  omnij  cibo  praefert.  Sed 
exempla  hujusmodi  infinita  essent.  Alia  et  no¬ 
tabiliora  discrimina,  ab  eorum  structura  penden¬ 
tia,  observentur.  Experimentorum  longe  pluri¬ 
ma  quae  circuitum  sanguinis  mutationesque  de¬ 
monstrare  putantur,  ex  animalibus  frigido  san¬ 
guine  utentibus  desumpta  sunt.  Nunc  his  calor 
50°  F.  vel  potius  fluidi  quem  circumdat,  calorem 
non  superat ;  eos  per  horas  aliquot  post  quam  e 
corpore  exemptum  fuit,  clare  micat :  motus  san¬ 
guinis  aliquamdiu  post  cerebrum,  et  etiam  uni¬ 
versum  caput  remotum,  continuatur.  Quin  et 
inter  calidi  sanguinis  animalia,  copia  vitalitatis 
multum  variat.  Cavia  Cobaya  cerebri  et  cere¬ 
belli  jacturam,  nec  multa  molestia,  patitur  ;  dum 
Cuniculus  vel  levi  ictu  ibi  extinguitur. 

Frigida  porro  animalia  hyemem  maximam- 
que  aestatis  partem  absque  alimento  transigere 

possunt, 

possunt,  et  revera  saepe  transigunt.  Sed  quid 
verbis  opus  est  ?  Si  haec  animalia  ab  homine,  a 
seipsis,  in  tantum  discrepent ;  quem  ducem  precor 
sequitur,  experiens  ut  idonea  seligantur  ?  Nihil, 
manifestum  est,  nisi  copiam,  ex  pretii  vilitate ; 
aut  mite  ac  tractabile  ingenium  mactandi  animalis. 
Vicissim  adeo  ranas,  vespertiliones,  cochleas,  vi¬ 
peras,  cuniculos,  scientiam  ut  credunt  sanguine  et 
tormentis  elucidare  indifferenter  coegerunt ;  neque 
aliam  fere  ob  causam  quod  ipsis  forte  copia  expe- 
rimentandi  esset  parabilior.  Inductio  tamen  magis 
ampla  tentata  est,  experimentis  in  animalia  diver¬ 
sa  institutis.  Blumenbach  scripsit,  44  Quo- 
44  tidie  magis  magisque  persuasus  sum,  multam 
44  et  cautionem  et  experientiam  et  iterationem 
44  ejusdem,  etiam  experimenta  in  multis  et  diver- 
44  sissimis  animalibus  necessariam  esse,  ut  leges 
44  Physiologiae  ex  animalium  vivorum  incisioni- 
44  bus,  rite  confirmantur.”  Sic  in  quaestione  illa 
de  medullae  sensu,  eventus  varii  reperientur ; 
alia  enim  animalia  medullam  corrumpi  penitus 
permittunt,  absque  ullo  dolore  manifestato ;  dum 
alia,  ut  Blumenbachxus  auctor  est,  convel¬ 
luntur,  et  etiam  in  accessu  instrumenti,  excla¬ 
mant. 

mant.  Haec  agitentur  a  tormenti  timore,  quem 
cultri  aspectus  excitaverit ;  dum  illa,  immanem 
ab  aliis  causis  dolorem  passa,  hanc  medullas  mi¬ 
norem  irritationem  vix  perceperint.  Hinc  dog¬ 
mata  ex  querimoniis  animalium  de  irritabilitate 
eruere,  plane  error  est.  Experimenta  de  anima¬ 
lium  respiratione  sub  dolore  coercitionis  atque 
tormentum  ex  cultro  anatomico,  mihi  haud  pa¬ 
rum  ambigua  videntur  ;  atque  magna  discrimina 
quas  inter  eventus  periculorum  de  functionibus 
vitalibus  observantur,  de  hac  causa,  ni  fallor, 
proveniunt,  quod  animalia  diversissimis  in  mo¬ 
dis  ad  inspiciendum  necantur.  Quinetiam  cum 
omnes  aliae  partes  experimenti  inculpatae  sunt, 
attamen  partes  in  situ  naturali  manere  non  sini¬ 
mus,  eventui  tunc  utique  parum  vel  nihil  fiden¬ 
dum.  Hallerus  sanguinem  arteriosum  quam 
venosum  momento  majore  moveri  dixit  et  demon 
strari  voluit.  Ranae  ideo  mesenteriam  extendit, 
et  exploratione  facta  rem  ita  se  habere  invenit. 
Spallanzani*  iteravit,  et  momentum  nunc 
majus  nunc  minus  reperit ;  sed  cum  partes  in 


*  Experiments  on  the  circulation  of  the  Blood,  Svo. 

situ  naturali  immotas  remanere  permisit,  mo¬ 
menta  prorsus  aequalia  vidit. 

II.  Fallaciae  opticae. 

De  hac  parte  agens,  nequaquam  cum  Demceri- 
to  vel  Pyrrho  sentio  res  sensibus  repraesentatas 
illusiones  meras  esse.  Pauci  quidem  hodie  cum 
Cartesio  se  solum  ex  hoc  argumento,  “  Cogito, 
“  ergo  sum,”  nec  sensuum  testimonio  existere  cre¬ 
dunt.  Imagines  quas  animo  dant  sensus,  non  duces 
quasi  fallere  nescientes,  credi  oportere  solummodo 
suaderem  ;  nonnullis  enim  exemplis  sibi  invicem 
omnino  opponuntur.  In  plerisque  tamen  exem¬ 
plis  quae  sensuum  fallaciam  evincere  citantur, 
judicium  potius  insimulant.  Sic  homo  quem 
50  passibus  distantem  contemplamur,  duplo  ma¬ 
jor  apparere  debuit  quam  qui  centum  abest  pas¬ 
sibus  ;  nullum  autem  discrimen  notamus;  quia 
judicium  sensum  correxit ;  et  quia,  quum  rem 
distantem  non  ultra  limitem  visus  perfecti,  vi¬ 
dere  assuevimus,  hanc  speciem  ad  eandem  rem 
etiam  si  remotiorem,  aliove  situ,  referre  solemus. 
Hinc  circuli,  ovales  apparent;  atque,  propter 

hanc  causam  sensus  nihil  habent  quo  corrigi  pos¬ 
sunt, 

sunt,  siquando  res  tunc  primum  videtur,  quod 
plerisque  experimentis  fieri  solet.  Nulla  Phy¬ 
siologiae  pars  hanc  rem  felicius  illustrat,  quam 
quod  de  sanguinis  circuitu  fecerunt  Physiologi ; 
tam  multa  enim  tamque  contraria  experimenta 
et  eventus,  ut  in  similibus  instituendis  quid  fu¬ 
turum  sit,  omnino  nescimus ;  et  haec  ipsa  ambi¬ 
guitas  omnia  oculo  sicuti  judici  permittit. 

f  allaciae  opticae  a  duabus  fontibus,  refractione 
scilicet  ac  reflectione,  exoriri  possunt.  Conspi¬ 
cilla  hoc  exaugent,  radios  lucis  in  radiolorum  ju¬ 
bar  coloratum  divellendo,  formam  rei  et  colorem 
sic  vehementer  mutantia.  Lewenhoek  in  ex¬ 
perimentis  suis  celebribus  luce  refracta  usus  est, 
quam  minus  convenire  quam  refleccam,  contendit 
expertissimus  Spallanzani,  cum  et  rei  objectae 
substantiam  transeat  antequam  ad  oculum  per¬ 
veniat,  ideoque  non  solum  colorem  sed  et  formam 
illius  imaginis  omnino  mutet.  Verbi  gratia, 
Mali>ighi  et  alii  sanguinem,  siquando  absti¬ 
nentia  seu  profusione  extenuatus  esset,  colorem 
flavidum  assumere,  quse  fiavedo,  ut  reperit  Spal¬ 
lanzani,  omnino  a  lucc  reflexa  producta  fue¬ 


c 


rat. 

rat.  Lux  porro  reflexa  multo  melior  existit, 
quia  rei  superficie  repercussa  formam  veram  ejus 
oculo  impertiat ;  nec  adeo  certe  quin  subinde  er¬ 
rores  a  variis  causis  oriantur ;  sicuti  cum  lux  in 
eam  varie  incidat,  aut  focus  instrumenti  parum 
rite  accommodatus  fuerit.  Hewson  rubras  par¬ 
ticulas  sanguinis  sero  diluit ;  atque  his  explora¬ 
tis,  planam  quasi  disci  formam  habere  reperit  * 
Spallanzani,  qui  etiam  globulos  examinavit, 
sphaericos  esse  descripsit ;  qui  error  non  nisi  ex 
forma  conspicilli  profluebat,  cum  philosophus  ille 
guttulis  aquae  ad  sanguinem  diluendum  uteba¬ 
tur  ;  atque  illarum  forma  globosa  similem  parti¬ 
culis  dederat  figuram.  Conspicilla  vitrea  mala 
adhuc  majora  inducunt f,  sic  res  quaevis  minu¬ 
tior  per  haec  inspecta  halone  quasi  alterno  lucis 
et  umbrae  circumdatur,  quod  a  rei  parvitate  esse 
putares,  sed  revera  a  magnitudine  aperturae  per 
quam  videtur.  Manifestum  est  quod  tenebrae 
ejusmodi,  parti  globuli  interiori  circumfusae,  no¬ 
tionem 


*  Experimental  Enquiry. 

f  Youno,  Xntroduction  to  Med.  Literature,  8vo. 

tionem  parum  accuratum  asperitatum  in  ejus  su¬ 
perficiem,  facillime  praestarent. 

III.  Quod  ad  fallaciam  attinet,  de  experimen¬ 
tis  perfunctorie  peractis,  omnia  recensere  lon¬ 
gum  esset.  Praeludia  omnia  rite  transigenda,  nam 
experimenta  imperfecta  quamplurima  hac  re  sola 
laborant.  Hinc  Goodwyn  experimentum  in¬ 
stituit  ut  aeris  copiam  post  mortem  in  pulmoni¬ 
bus  relictam  aestimaret.  In  hoc  ut  septum  trans¬ 
versum  fixum  teneretur  opus  erat ;  quod  satis 
efficaciter  se  fecisse  credidit,  quando  fasciam, 
thoraci  arctissime  circumdedisset !  Omnia  cer¬ 
te  experimenta  aceuratissime  peragi  oportet ; 
nonnulla  tamen  observationem  delicatiorem  postu¬ 
lant.  Hujusmodi  sunt  omnia  de  gasium  actio¬ 
ne  in  corpore  animali ;  cujusmodi  Nysteni  * 
pericula  illa  ut  specimina  laudari  possunt.  In¬ 
ter  experimentum  mutatio  omnis,  utcunque  mi¬ 
nuta  aut  aliena  videatur,  si  non  accuratissime 
notetur,  periculi  utilitatem  pro  certo  diminuet. 

Talia 


*  Recherches  de  Physiologie,  Paris,  8vo,  1812. 

Talia  certe  frivoli  nescio  quid  experimentis  im¬ 
pertire  solent,  at  solida  reddent  et  plena  et  pos¬ 
teris  consulenda. 

Experimentum  quod  actionem  aeris  copias  ali- 
cujus  in  vasa  sanguifera  infusi,  respiceret ;  clau¬ 
dicaret  manifeste,  si  barometri  interim  et  tlier- 
mometri  simul  mensuras  non  includeret.  Bi- 
chat  raptim  duxit,  aera  ita  infusum  vitam  pro¬ 
tinus  extinguere  ;  sed  vim  et  copiam  aeris  injec¬ 
tam  penitus  neglexit :  Experimentorum  even¬ 
tus  saepe  fallaciae  scaturigo.  Facile  primo  intui¬ 
tu  videtur  negotium,  phaenomena  ut  experimento 
oriantur  observare  :  adeo  ut  mirareris  tanta  cum 
audacia  de  iisdem  rebus  diversa  imo  contraria 
eventa  praedicari ;  quoniam  mendacium  si  quis 
periclitaretur,  momento  detegeres.  Res  tamen 
haud  ita  simplex  ut  apparet ;  saepe  enim  difficile 
judices  eventum  revera  accidisse ;  atque  alia  et 
insperata  phaenomena  superveniant,  faciem  peri¬ 
culi  indolemque  penitus  mutantia.  Absque  om¬ 
ni  mendacio  in  propatulo  est,  quam  facile  «pera¬ 
tissimi  eventus  desiderium,  aut  propensio  illa 

quam 

quam  diximus  anticipandi,  splendidissimi  saepe 
ingenii  vitium,  ad  tales  perducat  errores.  Ad 
hoc  haud  male  Cei.  Hallerus  :  “  Oportet  ad 
“  opus  venire  non  eo  animo  ut  videas  quae  classi- 
“  cus  auctor  descripserit,  sed  ea  cum  voluntate 
“  ut  videas  quae  Natura  facit.” 


FINIS. 

